
Tin bes bo mester 
ignorá loke bo ta sinti i 
kordá loke bo meresé. 


Chris Kross buskando pa sa mas di su rais 


Klaridat tokante 
Curoil Bonaire 

MANTENE BO 
VEHIKULO OF 
EKIPO DEN 
KONDISHON 
KU PIESANAN 
KUMPRA NA NAPA 


Hopi hende kisas no sa, pero e konosido músiko i kantante rubiano Chris Kross tin rais na Boneiru. E dianan ku a pasa e tabata na Boneiru 
huntu ku Edjean Semeleer, otro artista rubiano ku rais boneriano. Nan a pasa basta ratu na FuHiKuBo, inkluso a hasi un grabashon ku Chris 
pa e programa ‘Aki Boneiru’. Foto ta mustra Edjean Semeleer, Chris Kross, Bòi Antoin i kursista Laclé di Aruba. 

KRALENDIJK – Ko- 
nosido siudadano boneria- 
no Whitney Rudolf a fayesé 
den fin di siman na edat di 
72 aña. Tantu den su kare- 
ra profeshonal komo den 
sírkulo sosial e tabata bon 
konosí na Boneiru. 
Whitney Angel Rudolf a 


nase dia promé di òktober 
1950 na Kòrsou. Na edat 
di masoménos 20 aña el a 
muda pa Boneiru na unda el 
a bai traha na e planta trans- 
misor di Radio Nederland 
Wereldomroep (RNWO) na 
Barcadera. Su funshon ta- 
bata ‘zenderwachter’. 


Na momentu ku BOPEC 
a habri na Boneiru i a ku- 
minsá operá na 1975 dife- 
rente trahadó di RNWO 
a bai traha na e kompania 
petrolero. Rudolf tabata un 
di nan. El a krese rápido 
den herarkia di e kompa- 
nia. No a dura masha ku e 
tabata den staf. 
Trahando na BOPEC 
Rudolf a haña oportunidat 
tambe pa bai sigui entre- 
namentu komo piloto na 
Merka, pa asina por a bula 
e avion di kompania, ku ta- 
batin funshon tambe di am- 
bulans aéreo. 
Den bida sosial Whitney 
Rudolf semper tabata un 
dje pilánan. 


Whitney Rudolf a fayesé 


KRALENDIJK – En- 
trante e siman aki e buki 
‘Kuranderia 
popular 
- 
Natural i spiritual’ ta riba 
merkado. Ta trata di un in- 
vestigashon ku a tuma lugá 
den e promé mitar di 2018 
na Boneiru bou di ouspisio 
UNESCO, den kuadro di e 
tratado di ICH, Patrimonio 
kultural Intangibel. 
Den kuadro di e proyek- 
to aki a entrevistá alrededor 
di 15 persona ku tin algu 
di aber ku diferente forma 
di kuranderia. Entre otro 
praktikantenan di kuran- 
deria, pastor i dòkternan, 
pashèntnan, etc. Resultado 
di e investigashon aki a re- 
sultá den un dokumental di 
video di un ora i mei. 
Banda di e dokumental 
di video aki Bòi Antoin a 
skirbi un buki, ku a imprimí 
na 2018 na kantidat limitá. 
Riba petishon a disidí awor 
di imprimí e buki aki ku 
kaft duru i pon’é na benta. 
Kontenido di e buki ta 
enserá e siguiente kapítulo- 
nan: 1. Kuido médiko; 2. E 


storia di dòkter Gabriel; 3. 
Kuna di kuranderia; 4. Orí- 
gen di enfermedat; 5. Otro 
bario; 6. E humadónan; 7. 
Kolibrí; 8. Flamderos; 9. 
Generashon nobo; 10. E fi- 
sioterapistanan; 11. Remedi 
di yerba; 12. Frumun; 13. 
Otro remedi; 15. Orashon; 
16. Mondi yen di yerba. 
Foto ta mustra momentu 
ku Denise de Jongh tabata 
entregándo un ehemplar 
di e buki na Jenny Coffie, 
kende a traha e layout. E 
buki ta kosta 17 dòler na 
ofisina di Extra. Tambe por 
hañ’é pa mesun preis na 
bukhandelnan lokal. 


Buki ‘Kuranderia Popular’ 
riba merkado 


Diestres siudadano a haña 
nashonalidat Hulandes 


KRALENDIJK 
-- 
Djaweps 29 di yüni 13 siu- 
dadano a haña nashonalidat 
Hulandes serka Gezagheb- 
ber interino Nolly Oleana. 
Den su diskurso, Ole- 
ana a yama bon biní na 
tur esnan ku pa medio di 
naturalisashon a bira siu- 
dadano Hulandes. Oleana 
a kuminsá ku un splikashon 
tokante kiko ta e nifikashon 
di nashonalidat Hulandes i 
kua ta e derechonan ku un 
persona tin komo siudada- 
no Hulandes i kua ta e de- 
bernan ku e tin ku kumpli 
kuné. Na final di e seremo- 
nia, Gezaghebber a felisitá 


e 13 personanan ku a haña 
nashonalidat Hulandes i pa 
medio di esaki a bira siu- 
dadano Hulandes. 

Wing Cheung Supermarket 
B.V. 


ta buska 
- magazijnbediender 


-mester tin 1 aña di eksperensia den e funshon aki 


Mas inf. tel. nr.795-2115 


Hopi hende ta sinti ku konstantemente nan ta wòrdu 
kondená. Laga nos ta franko si, piká por ta mortal, sea 
den bida personal òf bida spiritual. Pero bo por wòrdu librá. 


Den iglesianan nan ta prediká e evangelio, SÍ, pero tambe 
ketu bai, te ainda nan ta papia di morto dor di piká. 


Kiko ta pasa e ora ei? Dor di esei, hopi hende ta bai sinti 
bèrgwensa te paden di nan kurason.... Si... te den nan 
DNA spiritual. I asina ta lanta pensamentunan manera : 


“mi no ta sufisientemente bon. Awèl mi ta keda hasi tur 
kos malu, te ora mi ta perfekto. Mi mester por skonde 
algun kos di mi mes, sino nunka mi no ta bai klòp ku e 
grupo.” 
Pero danki Dios Kristu a bin kibra ku e kos ei. Pa Kristu no 
ta eksistí bèrgwensa di nada. 
Kristu a bin na nos reskate pa bisa ku ABO meresé amor i 
ku ABO tin mag di ta den e grupo. Arepentí ta un bon 
kos, pero bo no mester di haña bèrgwensa. 
Kòrda semper ku Dios ta stimabo --- paso bo ta pertenesé 
na DjE. 


E palabra di Dios ta sigura bo esei : 
“Mi a buska Senõr i El a kontestámi i a librá mi for di tur mi 
temornan. Nan a hisa nan kara mira na dje i a keda 
radiante, i nunka nan kara a keda na bèrguensa. 
Salmo 34:4-5 
Felis siman bendishoná. 10 yüli 


PENSAMENTU DI SIMAN 


KRALENDIJK- Den 
e último añanan tin un de- 
saroyo basta remarkabel 
tumando lugá riba tereno di 
sindikalismo. Por deskribié 
komo un guera sindikal, 
ku 
Federashon 
General 
di Trahadónan di Boneiru 
(AFBW) i Algemene Bond 
Van Overheids- en Overige 
personeel (ABVO) komo 
kontrinkantenan. 
Segun 
algun analista sindikal por 
nota un tendensia den kual 
AFBW desidido ta penetrá 
den organisashonnan. Ta un 
echo AFBW a krese enorme 
na kantidat di miembro i tin 
tur indikashon ku nan lo 
sigui krese. 
Segun AFBW e krese- 
mentu aki tin di aber ku 
nan manera di ofresé ser- 
visio na e miembro i kon 
nan ta bringa pa derechi di 
trahadó. “Nos no ta aserká 
niun hende. E miembronan 
ta bini serka nos ku nan 
doló. Nos no ta bira lom- 
ba pa niun hende”, Cherel 
Kwidama, presidente di 
AFBW ta enfatisá. 
Sinembargo 
fuentenan 


GUERA SINDIKAL 


ligá na ABVO ta splika ku 
AFBW ta usa e táktika di 
dividí pa e por vense. Pues 
konsientemente nan ta in- 
filtrá den un organisashon 
i konvensé 1 persona pa 
inisiá kualke problema òf 
stanka negosiashon di Kon- 
trato Kolektivo (CAO). Ora 
e CAO ta kasi kla ta hasi 
e movishon stratégiko aki, 
kaminda e persona ta instigá 
demas trahadó kontra nan 
sindikato. Ta tilda ABVO 
di no ta traha p’e miem- 
bro. Konsekuentemente ta 
aparentá ku AFBW ta sali 
na vanguardia di trahadó 
miéntras e realidat ta otro. 
Sí, ta remarkabel ku 
ABVO a sali for di bou di 
paraplü di USIBO. Ainda 
no ta konosí e motibu ku 
ABVO a alehá di USIBO. 
Tin basta rumor ku e desi- 
shon aki a kai den mal tera 
serka hendenan di USIBO 
i AFBW i komo tal a pri- 
mintí di kibra ABVO komo 
vengansa. 
BONERIANO a kom- 
prondé 
ku 
sindikatonan 
afiliá na USIBO a palabrá 


un ‘gentleman agreement’, 
básikamente ta sigui si- 
erto prosedura i regla na 
momentu un miembro ke 
kambia di sindikato. Kwi- 
dama a splika ku AFBW no 
ta apliká esaki pa ABVO 
mirando ku e no ta parti di 
USIBO mas. Pues no tin 
niun klase di regla pa apliká 
si un miembro di ABVO ke 
bai AFBW. 


Negosiashonnan CAO 
E situashon rondó di ref- 
erendum di Telbo a suprayá 
e guera aki. Telbo tin 49 tra- 
hadó di kual 44 por a vota. 
Durante e referendum 40 
trahadó a depositá su voto 
ku e resultado pa ABVO 
di 1 voto. AFWB a splika 
pa motibu di malkontentu 
e miembronan ta skohe pa 
un otro sindikato. ABVO 
a desmentí esaki. “E mo- 
tibunan ku ta usa pa kam- 
bia sindikato no ta kuadra. 
Den ‘dienstgroep’ di Telbo 
tin un persona ku te hasta 
ta den direktiva di ABVO 
Boneiru. E problema ta, ku 
banda di tur kos kisas no ta 
konfia ku mi por atendé op- 
timal pa e echo ku direktor 
nobo di Telbo ta mi primu. 
Pero na niun momentu a 
meskla relashon familiar 
ku e tarea sindikal”, Ro- 
bert Sances a bisa. Pues por 
konsiderá ku ta pa traishon 
di un persona e situashon a 
eskalá te yega na un refe- 
rendum. 
Tur kos ta mustra ku e 
guera aki lo sigui den sala 
di korte mirando ku ABVO 
a kuminsá un ‘bodempro- 
cedure’ pa motibu ku nan 
no ta di akuerdo ku e prose- 
dura di referendum. 


Na e momentu aki tin 
basta spekulashon konserní 
negosiashonnan di CAO 
pa Curoil Bonaire. Segun 
rumornan persistente e ne- 
gosiashonnan aki a stanka 
riba e punto di bónus i awor 
trahadónan ke bai laga 


ABVO pa afiliá na AFBW. 
Di fuentenan ligá na ABVO 
nos a komprondé ku e sin- 
dikato ta keda lucha pa 
Curoil, pues no ta entregá 
asina fásil. Nan ta keda den 
negosiashon i kontakto es- 
trecho ku Curoil. 
Tambe tin algun anali- 
sta ta kuestioná e logronan 
konserní CAO di Selibon. 
Aki tambe ta pone lus riba 
e echo ku AFBW a ne- 
gosiá riba mesun struktura 
di CAO di ABVO. Nan a 
agregá solamente e sinku 
porshento oumento di sala- 
rio i ‘spaarfonds’ pa tra- 
hadó. 


Guera pèrdí? 
AFBW ta un sindikato 
ku no ta duda na bai den 
publisidat pa duna infor- 
mashon 
na 
komunidat 
kompleto. Tin ta konsiderá 
ku nan ta usa publisidat pa 
hiba guera, spesialmente 
a remarká esaki durante 
konfliktonan ku Selibon. 
ABVO na su turno ta de- 
masiado ketu. “Nos ta mará 
na sierto protokòl, no por 
bai ku tur topiko den pren- 
sa”, George Hernandez, 
presidente di ABVO a bisa. 
Sí nan ta konsiente por 
krea un situashon den kua 
fásilmente otro sindikato 
por trese informashon eró- 
neo den publisidat i awor 
ABVO ta den proseso pa 
kuminsá ku un kampaña di 
informashon. 
Tur kos ta mustra ku e 
guera entre AFBW i ABVO 


no a yega na su fin. 
Tin 
rumornan 
persi- 
stente ku AFBW ta dirigien- 
do su mes den direkshon 
di Rijksdienst Caribisch 
Nederland (RCN). Tambe 
ku tin negosiashonnan pa 
ku ZW-Groep. No por des- 
kartá e nesesidat grandi ku 
tin pa un CAO den sektor di 
kuido. Konkretisando esaki 
sigur lo ta un logro grandi 
di e sindikato. Ademas, 
AFBW ta moviendo fuerte 
pa logra haña henter e sek- 
tor hotelero. Na e momentu 
aki nan tin Divi Flamingo, 
negosiando pa haña mas. 
Tin un impreshon fuerte 
den komunidat ku AFBW 
ta bringa inkansabel pa e 
hòmber chikí. AFBW su 
aporte grandi na vários ak- 
shonnan i demostrashonnan 
e último añanan ta reforsá e 
impreshon aki. 
Kwidama den vários 
entrevista no ta skonde su 
opinion tokante un dunadó 
di trabou. “AFBW no ta 
drumi ku dunadó di trabou 
riba kama. Sino hamas i 
nunka bo ta sali na van- 
guardia di esnan ku bo mes- 
ter representá. Nos ta sinta 
na mesa ku e dunadó di tra- 
bou”, tabata palabranan di 
Kwidama. 
ABVO na su turno ta 
enfatisá ku mester atendé 
situashonnan ku kabes friu. 
“Nos ta para pa garantisá e 
pan di e trahadó. Nos no tei 
pa kibra niun dunadó di tra- 
bou”, fuente ligá na ABVO 
ta bisa. 


4 
Djaluna 10 yüli 2023 


Na opinion di Robert Swinkels: 
“No por hunga ku bida di hende” 


KRALENDIJK – “No 
por hunga ku bida di hen- 
de”. Esaki na opinion di 
Robert Swinkels, siudada- 
no krítiko, ku no ta basilá 
pa ora ta nesesario laga su 
bos resoná, entre otro pa 
kosnan ku no ta kana bon 
den sektor di kuido. 
Robert Swinkels ta referí 
na un kaso ku a pasa resien, 
meskos ku loke e mes a 
eksperensiá: “Un kabayero 


ta sinti malu i ta wòrdu 
mandá spesialista dor di 
su dòkter di kas. E spesi- 
alista ta mand’é hasi tèst. 
E resultado e tta bai haña 
te despues di 3 òf 4 siman. 
E persona ta bai eksterior i 
ta bira malu. E ta bai spesi- 
alista aya i ta hasi tèstnan i 
e ta haña resultado mesora. 
Nada di warda hopi manera 
aki.” 
Regresando 
Boneiru 


e persona ta bai su sita na 
hospital. E no ta haña ta na 
nodi pa duna e spesialista e 
resultado di eksterior, paso- 
bra e ta pensa ku aki lo ta 
meskos. Grandi ta su sor- 
presa ora e spesialista aki ta 
bis’é ku tur kos ta bon. 
Swinkels: 
“Buskando 
su derecho e ta konfrontá 
e spesialista ku e resulta- 
donan di eksterior. E spe- 
sialista ta keda sorprendí 
ku e resultado ta otro fo’i 
su diagnósis. Pregunta kar- 
dinal ta ku si nos ekiponan 
ta na nivel pa por detektá 
malesanan na tempu? Tin 
konsulta interkolegial ta 
tuma lugá? Kiko e ‘second 
opinion’ ta? Kiko ta hasi 
kuné? Nos ta hunga ku bida 
di hende si un spesialista no 
por detektá un malesa na 
tempu i aktua mas rápido 
posibel.” 
Robert 
Swinkels 
ta 
puntra ken ta responsa- 
bel pa e ekipo? “Mariadal, 
Hulanda,OLB,zvk? No por 
drumi warda mas hende 
bira malu i muri. Pa nos 
komo pashènt e asuntu aki 
ta mas importante ku papia 
tokate ken si i ken no ta bin 
buska remedi.” 


K R A L E N D I J K - 
ABVO ta un sindikato re- 
spetá i komo tal nunka nos 
no ta rebaha na e nivel di 
tira ku lodo. Otro sindikato 
ku táktikanan kuestionabel 
a hasi uso di nos norma i 
balor pa ataka. Nos ta re- 
spetá nos miembronan i 
komo tal nos ta urgi kada 
persona pa wak i analisá 
kada situashon laboral ku 
kabes friu. 


Den komunidat boneria- 
no tin rumornan tokante ne- 
gosiashonnan di Kontrato 
Kolektivo (CAO) ku e kom- 
pania Curoil Bonaire. Ru- 
mornan ku a planta ku mal 
intenshon, p’esei ABVO pa 
medio di e komunikado di 
prensa aki, ta splika komu- 
nidat e situashon real. 
E CAO di Curoil Bonaire 
ta praktikamente kla. Falta 
solamente e punto konserní 


bónus pa finalisá esaki. No 
tin niun klase di lógika pa 
desafilia di ABVO mirando 
ku falta solamente un punto 
pa konkretisá. Si nos a ne- 
goshá kasi tur punto den e 
CAO, kiko ta e motibu pa 
hala ‘tras riba un punto? 
Lamentablemente 
nos 
tin ku konstatá na anja 2023 
ku sierto sindikato ta usa e 
práktika di kibra otro sindi- 
kato. Kon otro nos por sp- 


lika e echo ku e ‘shopstew- 
ard’ ku a tuma parti den tur 
seshon di negosiashon ku 
Curoil awor ke kore bai 
otro sindikato? E pregunta 
ta surgi, kiko e otro sindi- 
kato a ofresé e shopsteward 
aki? 
A hasi uso di nos serie- 
dat i integridat komo sin- 
dikato pa por infiltrá i usa 
polítika barata. Pero ABVO 
ta garantisá kada miem- 


Bienestar di trahadó ta kos serio: 
Klaridat tokante Curoil 
Bonaire 


bro i komunidat kompleto 
ku nos nunka lo desviá di 
nos mishon. “ABVO ta un 
sindikato ideológiko ku su 
meta ta pa traha pa pro- 
greso di su miembro i nan 
famia. Tambe pa e sosiedat 
en partikular.” 
Pa e motibu aki nos ta 
keda den negosiashon ku 
Curoil Bonaire. Mester ta 
bon kla ku ABVO no ta para 
negosiashon ku Curoil! 


Programanan interesante 
awe na Bonaire.tv 


KRALENDIJK – Pa 
awe djaluna tin algun pro- 
grama interesante na Bo- 
naire.tv, kuminsando pa 
12'or di mèrdia ku un ‘Ak- 
tualidat’ den kua invitado 
ta Cherrel Kwidama, pre- 
sidente di federashon sin- 
dikal AFBW. Mas aleu tin 
un Herensia di Aruba ku 
Diana Antonette i un ‘Aki 
Boneiru’ ku pastor Marc 
Hooijschuur, stashoná na 
parokia di Coromoto na 
Antriol. 
Nathaly 
Evertsz 
ta 
kombersá ku Kwidama 
tokante AFBW i diferente 
desaroyo riba tereno sin- 
dikal. Ta parse manera tin 
un ‘guera’ den arena sin- 
dikal di Boneiru. AFBW 
ta konkistando tereno pisá 
a kosto di ABVO. Tópiko 


entre otro ku ta bini dilanti. 
Den Herensia pa 8'or 
di anochi Diana Lydia An- 
tonette di Aruba ta papia di 
su bida i karera, ku ta hopi 
konsentrá riba baile. 
Pa 9'or mesun anochi 
aki Velli Gijsbertha ta en- 
trevistá pastor Marc Hooi- 
jschuur aki un ‘Aki Bonei- 
ru’. Motibu ta e echo ku 
el a kaba di selebrá su 25 
aniversario di saserdosio. 


5 
Djaluna 10 yüli 2023 


KRALENDIJK – Hopi 
hende kisas no sa, pero e 
konosido músiko i kantante 
rubiano Chris Kross tin rais 
na Boneiru. E dianan ku a 
pasa e tabata na Boneiru 


huntu ku Edjean Semeleer, 
otro artista rubiano ku rais 
boneriano. Nan a pasa basta 
ratu na FuHiKuBo. Inkluso 
a hasi un grabashon ku 
Chris pa e programa ‘Aki 


Boneiru’. 
Ken ta Chris Kross? 
Chris ta un persona alegre, 
positivo i foko riba loke e 
ke logra. Bo por sinta pa 
oranan largu kombersa ku 
Chris i e no lo kansa pa- 
sobra Chris ta gusta kom- 
bersa. Chris ta hasi investi- 
gashon konstantemente pa 
asina e siña kosnan nobo 
riba diferente tópiko. 
Chris ta di San Nicolas, 
na unda el a lanta i bai skol 
den e bario aki. 
Chris a kuminsá studia 
na South Carolina, despues 
finalisá su bachelor degree 
na Berklee College of Mu- 
sic. 
Durante su bishita na 
FuHiKuBo Chris a pidi 
hopi informashon tokante 
muzik i kultura i historia 
en general. Tambe e kier a 
sa mas di su antepasadonan 
boneriano, esta famianan 
Beukenboom i Martis. E 
ta nietu di Canuto Beuken- 


Grabashon tambe pa ‘Aki Boneiru’ 
Chris Kross buskando pa sa mas di su rais 


boom, ruman di entre otro 
Charles i Elsio Beuken- 
boom. Bòi Antoin a duna 
Chris Kross, kende ta prima 
di e konosido kantante so- 
prano Tania Kross, un pre- 
sentashon di e wèpsaitnan 
www.bonairefamily.com i 
www.wiewaswie.nl 
Den un grabashon pa 
e programa ‘Aki Boneiru’ 
ku Velli Gijsbertha, Chris 
a bisa ku di chikitu e ta- 
bata tin pashon pa músika 
i el a sinti ku músika ta su 


‘yamada di bida’ i asina el 
a disidí di bai p’e i no laga 
nada ni niun hende strob’é 
den esaki. E tabata sa ku ta 
músika e lo kier a studia i 
aktualmente Chris ta un 
profeshonal den músika. 
E ta un dosente di músika 
na IPA di musica i alabes e 
ta duna lès privá di kitara. 
Probechando di nan estadia 
na Boneiru Chris i Edjean a 
sigui tambe e kurso di his- 
toria i kultura djasabra a- 
tardi na FuHiKuBo. 


KRALENDIJK- Fana- 
tikonan di Rincon Boyz 
(RB) ainda no por hala ro- 
sea di alivio. No tin niun 
klase di señal ku pronto e 
kantante/músiko 
Chendel 
Beaumont lo rekonsiliá ku 
e banda. 
Di fuentenan ligá na 
e banda BONERIANO a 
komprondé ku e malkon- 
tentu ta profundo. Kontrali 
di vários informashon ku ta 
sirkulá riba medionan sosial 
i den komunidat, ainda no 
tabatin kombersashon entre 
Beaumont i sobra miembro 
di e agrupashon. Tampoko 
tabatin niun intento di un 
mediadó pa yega na rekon- 
siliashon. Apesar ku den 
BONERIANO su edishon 
di djasabra 8 di yüli a sali 
publiká ku Beaumont lo 
no tin problema ku e agru- 
pashon RB, lokual no ta 


kuadra. 
Nos fuentenan ta sp- 
lika ku e kiebro aki, lo no 
solushoná ku un ‘simpel’ 
kombersashon. Tin indi- 
kashon ku mester bini ku 
kondishonnan drástiko pa 
Beaumont por sigui sos- 
tené e agrupashon. No por 
deskartá un reorganisashon 
kompleto di e agrupashon. 
BONERIANO ta disponé 
di 
informashon 
tokante 
kiko spesífikamente a tuma 
lugá den e agrupashon kou- 
sando asina e kiebro entre e 
banda i Beaumont. 
Komo medio di komuni- 
kashon responsabel nos no 
por divulgá esaki, mirando 
ku lo pone personanan den 
un lus negativo. 
Beaumont 
tabata 
na 
kuna di RB, i básikamente 
ta 
konsider’é 
komo 
e 
wesu di lomba di e banda. 


Ku su talento i energia in- 
kansabel praktikamente el 
a guia e banda te na e nivel 
aktual. Por konsiderá RB 
komo un agrupashon kri- 
oyo sumamente eksitoso, 
den Reino kompleto. 
Hopi ta spekulá e gra- 
do di daño ku ousensia 
di Beaumont lo hasi na e 
agrupashon. Tambe a ku- 
minsá rumornan fuerte den 
direkshon di un banda kri- 
oyo nobo. 
Últimamente a señalá 
Chendel Beaumont, Jairo 
Evertsz i Dwigth Leoneta 
na vários sitio huntu. E 
pensamentu ku kisas nan ke 
kuminsá un banda nobo ta 
lógiko. Kisas e banda JCD 
& friends? 
BONERIANO a trata na 
tuma kontakto ku miembro- 
nan di RB pero sin éksito. 


Fanátikonan Rincon Boyz ainda 
den insertidumbre 


Wing Cheung Supermarket 
B.V. 


ta buska 
- magazijnbediender 
-mester tin 1 aña di eksperensia den e funshon aki 


Mas inf. tel. nr.795-2115 


Hopi hende ta sinti ku konstantemente nan ta wòrdu 
kondená. Laga nos ta franko si, piká por ta mortal, sea 
den bida personal òf bida spiritual. Pero bo por wòrdu librá. 


Den iglesianan nan ta prediká e evangelio, SÍ, pero tambe 
ketu bai, te ainda nan ta papia di morto dor di piká. 


Kiko ta pasa e ora ei? Dor di esei, hopi hende ta bai sinti 
bèrgwensa te paden di nan kurason.... Si... te den nan 
DNA spiritual. I asina ta lanta pensamentunan manera : 


“mi no ta sufisientemente bon. Awèl mi ta keda hasi tur 
kos malu, te ora mi ta perfekto. Mi mester por skonde 
algun kos di mi mes, sino nunka mi no ta bai klòp ku e 
grupo.” 
Pero danki Dios Kristu a bin kibra ku e kos ei. Pa Kristu no 
ta eksistí bèrgwensa di nada. 
Kristu a bin na nos reskate pa bisa ku ABO meresé amor i 
ku ABO tin mag di ta den e grupo. Arepentí ta un bon 
kos, pero bo no mester di haña bèrgwensa. 
Kòrda semper ku Dios ta stimabo --- paso bo ta pertenesé 
na DjE. 


E palabra di Dios ta sigura bo esei : 
“Mi a buska Senõr i El a kontestámi i a librá mi for di tur mi 
temornan. Nan a hisa nan kara mira na dje i a keda 
radiante, i nunka nan kara a keda na bèrguensa. 
Salmo 34:4-5 
Felis siman bendishoná. 10 yüli 


PENSAMENTU DI SIMAN 

KRALENDIJK 
-- 
Jewelz, un dama hóben, 
fasiná pa e mundu di DJ, 
ta na kaminda pa Live 
99.9 FM. Durante apertu- 
ra di Kralendijk Ink Stu- 
dio e siman akí, Jewelz a 
estrená pa promé biá den 
públiko. E ta sintié kon- 
fortabel i ta kla pa hasi su 
soño un realidat. 
Jewelz a konta ku for 
di edat hopi yòn, e tabata 
gusta masha tokamentu 
komo DJ. Algun kos a 
ten’é poko afó di e loke 
semper e tabata deseá, 
pero awor e ta kla pa ran- 
ka sali. 
Jewelz a nase na Hu- 
landa, pero ya e tin 7 
aña na Boneiru i ta sin- 
tié un Boneriano, ya ku 
gran parti di su famia ta 
Boneriano. E ta nieta di 


Wilson Frans. 
Jewelz a hasi su bèst 
e anochi di apertura di 
Kralendijk Ink Studio pa 
animá esnan presente. Pa 
e tiki tempu ku e tin ak- 
tivo tras di un mekser, el a 
pèrkurá pa bon ambiente. 
Aparte di e, esnan presente 
tambe a balia, pues e ani- 
mashon tabata bon. Pronto 


DJ Jewelz pronto 
na Live 99.9 


Mas kompania ta habri porta 


Mas kompania ta habri nan porta pa studiantenan di MBO òf pa duna nan empleadonan chèns pa hasi un estudio. Masha pabien na Kin- 
deropvang Olijfje, Faizul Company and More B.V., Blue Lagun Cafe Bonaire, Kataleya Bar & Restaurant i Sunshine Food and Drinks. Hopi 
éksito den e guiamentu di studiante i empleadonan. 


e ta bai sende kaya na Ra- 
dio Live. 
Aimed Ayubi di Live 
99.9 FM, kende tin hopi 
aña di eksperensia den e 
mundu di DJ, lo pèrkurá 
pa pronto Jewelz ta den 
stabil. Riba potrèt du- 
rante Jewelz promé pre- 
sentashon djaweps ano- 
chi. 

Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un programashon nobo di 4 ora. 
E programashon aki 
ta ripití pa 24:00. 


Reflekshon di Siman! 
BOS DI SPERANSA 
“Mi karnénan ta tende Mi bos, i Mi konosé nan, i nan ta siguiMi;” 
Juan 10:27(BS) 
Resientemente mi a lesa un artíkulo ku a relashoná pensamentu- 
nan i e akto di suisidio, ku un bos interior. E bos akí ta influensiá 
hende pa pensa i hasi kosnan destruktivo. 
Kua di nos no tabatin lucha den nos mente, kaminda pensamen- 
tunan negativo ta batayá kontra pensamentunan positivo? Pensa- 
mentunan negativo manera; mi no ta sirbi, mi ta un frakaso, no 
tin solushon pa mi problema, niun hende no ta stima mi, mi no tin 
balor, mi bida no tin propósito i pakiko sigui lucha? 
Tin 2 fuente ku ta influensiá nos pensamentunan. 
1. Bos di e enemigu. E ta supla kosnan negativo pa kibra nos 
spiritu i nos moral. Ta e bos di satanas; e enemigu di nos alma. E ta 
un gañadó i tata di mentira. Juan 8:44 ta bisa: “Boso ta di boso tata 
e diabel… Ki ora ku e papia un mentira, e ta papia for di su mes 
naturalesa, pasobra e ta un gañadó i e tata di mentira”. 
2. Bos di Dios. Esei ta papia palabranan di Speransa manera: “Bin 
serka Mi tur ku ta kansá i kargá, tira tur boso preokupashonnan 
riba Mi, Mi ta pèrkurá pa boso, Mi ta stima boso, Mi tin plannan di 
pas pa boso...” 
Nos ku a nase di nobo tin e mente di Kristu (1 korintionan 2:16). E 
mente di Kristu ta yuda nos tin viktoria riba pensamentunan nega- 
tivo. Hesus a bisa ku Su karnénan ta tende Su bos. E ta papia 
konstantemente ku nos a traves di Su Palabra. Su bos ta “bos di 
Speransa”. 
Kua bos bo ta sigui awe? E bos di mentira òf e bos di Speransa? 
Bo ta presioso pa Dios! 
Miralda Paula-Frans 
Produkshon PGM 


12.00 Aktualidat: 
Cherel Kwidama 
13.00 Aki Boneiru: 
Tutti Frutti yüni 
14.00 Herensia Aruba: 
Madonna Stephens 
15.00 BAPA: 
Monica Clarinda 
16.00 Herensia: 
Elina Sint Jago i Casio Vlijt 
17.00 Aki Boneiru: 
Rekonosementu Real Rincon 
18.00 Herensia: 
Cornelia Akkersdijk 
19.30 Puerto Latino: 
Luis Zárraga 


20.00 Herensia Aruba: 
Diana Lydia Antonette 
21.00 Aki Boneiru: 
Pastor Marc Hooijschuur 
22.00 Herensia: 
Jacintha Dorothea-Eusenia 
23.00 BAPA: 
Sabina Arnolda Clarinda 

Bonaire Tourism Scholarship Program 
ta sostené duo kulinario 
KRALENDIJK - Tour- 
ism Corporation Bonaire 
(TCB), den kolaborashon 
ku Guardian Group Fa- 
tum, ku orguyo ta anunsiá 
ku a selektá e promé dos 
kandidatonan pa e Bonaire 
Tourism Scholarship Pro- 
gram i ku a honra nan ku 
nan Scholarship Award. 
Hensmier Jeomar Arrindell 
i Elise Arrindell-Weerstand 
ta kuminsá ámbos ku un 
biahe kulinario inspirativo 
pa Bulgaria, ku komo meta 
pa mehorá nan abilidatnan 
kulinario. Ku un vishon pa 
krea platonan inolvidabel 
ku ta un muestra di honor 
na nos tradishonnan boneri- 
ano, e shèfkòk boneriano 
Hensmier ta trata na hisa e 
arte di kushinamentu na nos 
isla na un nivel mas haltu di 
kome dushi. Den un karta 
den kua e ta ekspresá su 
pashon i ambishon, Hens- 
mier ta konta tokante su 
dedikashon pa representá 
Boneiru den kada plato ku 
e ta sirbi su wéspetnan. “Mi 
lo tin gana di amplia mi 
horizonte i konosementu pa 
prepará un kuminda inol- 
vidabel pa kada bishitante 
i pa ta un embahador pa 


mundu kulinario di Bonei- 
ru.” 
Ora ku Hensmier no ta 
trahando na Ocean Oasis, e 
ta dediká su tempu na du- 
namentu di lès na mucha 
na Nature Cooking School. 
Ku un sinsero deseo pa sòru 
pa un impakto positivo, e ta 
siña nan e abilidatnan esen- 
sial pa loke ta trata kultivá, 
kosechá i prepará nan pro- 
pio kuminda. “Pa medio di 
hasi un biahe asina’ki nos 
ta laga nos hóbennan mira 
e posibilidatnan di nos tre- 
mendo industria i di nos 
isla. Mi a kuminsá komo 
labadó di tayó i awor akí mi 
ta shèfkòk na un di e mihó 
restorantnan di nos isla. 
Esaki nunka lo no a pasa 
si ningun hende no a duna 
mi e oportunidat akí pa ku- 
minsá ku kushinamentu,” 
segun Hensmier. 
Komo doño di Sweeti 
Bakery turismo ta di gran 
importansia 
pa 
Elise. 
Sinembargo e ta kere ku es- 
aki no ta solamente krusial 
pa e mes, pero pa henter 
nos isla. Edukashon i desa- 
royo personal ta balornan 
núkleo ku ta sumamente 
importante pa Elise. “Den 


mi pasteleria mi ta ofresé 
studiantenan di diferente 
nivel un lugá pa nan siña i 
mi ta duna tayer na deteni- 
donan i na studiantenan di 
SGB.” 
Elise ta aktivamente en- 
bolbí ku dunamentu di for- 
ma na e proyekto di Kapital 
Kulinario na Boneiru i e ta 
kontribuí ku puntonan di 
bista i ideanan balioso. Su 
dedikashon na promoshon 
di enseñansa dentro di e 
sektor turístiko ta evidente. 
“Mi ta mira un futuro mi 
dilanti kaminda enseñansa 
kulinario i kolaborashon 
internashonal ta fortifiká 
Boneiru su sektor turístiko. 
Ku e inisiativa akí nos ke 
surpasá e abismo ku tin en- 
tre Boneiru i institutonan di 
edukashon internashonal i 
stimulá inovashon. E skol 
na Bulgaria ta ofresé vári- 
os programa na midí ku ta 
pagabel i sumamente profe- 
shonal, diseñá spesialmente 
pa studiantenan for di Bo- 
neiru,” segun Elise. 
Ámbos studiante ta disi- 
dido pa krea kambio posi- 
tivo i nan ta aspirá pa krea 
oportunidatnan nobo pa nos 
komunidat lokal, mehorá e 


oferta kulinario di Boneiru 
i kontribuí na desaroyo du- 
radero di e sektor turístiko 
di nos isla. E eksperensia 
transformador akí na Bul- 
garia lo amplia nan hori- 
zonte, i hasi posibel pa nan 
regresá Boneiru ku konose- 
mentu i abilidatnan nobo. 


Tokante e programa di 
beka 
E 
Bonaire 
Tourism 
Scholarship 
Program 
ta 
yuda ku finansiamentu di 
kursonan di desaroyo indi- 
vidual profeshonal i kurso- 
nan akadémiko fultaim riba 
tur tereno di hospitalidat i 
maneho di turismo pa es- 
tudionan na nivel di As- 


sociate (MBO), Bachelor 
i Master. E beka ta hasi 
posibel pa studiantenan i 
no-studiantenan meritorio 
logra nan metanan eduka- 
tivo i profeshonal i pa re- 
alisá nan soño. Banda di 
esaki e programa di beka ta 
pèrmití e partisipantenan pa 
hasi uso di e oportunidat- 
nan nesesario pa kontinuá 
ku nan desaroyo profesho- 
nal. E beka akí ta un instru- 
mento efektivo tambe pa 
mehorá selekshon di em- 
pleadonan lokal kualifiká i 
pa enkurashá mantenshon 
i kresementu profeshonal 
den Boneiru su sektor turí- 
stiko. Lesa mas riba www. 
bonairescholarship.com 

Komo representante di empleado 
PCN ta rekonosé AFBW 


KRALENDIJK -- Pen- 
sioenfonds Caribisch Ne- 
derland (PCN) a rekonosé 
sindikato AFBW komo re- 
presentante di e trahadónan 
di e fondo di penshun Ka- 
ribe Hulandes. E rekono- 
sementu ta bini despues 
ku un kantidat kresiente 
di trahadó di PCN a bira 
miembro di e sindikato den 


transkurso di tempu. “PCN 
ta komprondé e importan- 
sia di bon kondishonnan di 
trabou i un ekipo motivá,” 
asina Harald Linkels, komo 
presidente di direktiva di 
PCN a bisa. Ounke PCN ya 
tin kondishonnan hopi bon, 
por ta benefisioso pa tantu e 
doño di trabou, komo e em- 
pleadonan pa regla kondi- 


shon i benefisio di trabou 
di manera sentral. PCN tin 
e konfiansa ku lo yega na 
un kolaborashon positivo i 
konstruktivo ku AFBW, na 
interes di e empleadonan, e 
organisashon i afiliadonan 
di e fondo. Aktualmente 
PCN tin 10 empleado, 
repartí entre Boneiru i Sint 
Eustatius. 


**Sigur mi a sintí mi kontentu di skucha Clark Abraham su splikashonnan den 
e programa Tra’i Notisia dia 5 yüli relashoná ku nos kondishon aktual den 
Reino Hulandes. Pokopoko, pero sigur, nos ta kuminsá komprondé ta den ki 
estado nos ta enkontrá nos aki. Pero ta difísil i hopi frustrante pa tin tur kono- 
sementu di e problema i tòg no por hasi nada pa solushon’é. Ta tristu pa tende 
e aktitut di Hulanda pa ku Gobièrnu di Boneiru. Ta un echo ku no ta rekonosé 
e gobièrnu akí di ta riba e mesun nivel ku Hulanda ta deseá. 
Sin duda Abraham pa promé biá ami ta tende e definí e situashon manera e 
ta i ta duna di konosé e realidat ku nos ta keda tratá komo hendenan kolonisá, 
no balorá kapas i inferior. Sea nos ta aseptá òf no, nos ta mirá i tratá ainda 
despues di 160 aña abolishon di sklabitut manera katibu. Físikamente nan a 
hasi nos liber, pero mentalmente nos ta katibu ainda. Solamente siglo pasá 
katibunan tabata sin skol i kana ku paña kibrá i sushi i awor nan tin skol i ta 
kana ku dashi ku bachi. 


Dilema 
Realidat ta ku meskos ku e desendientenan di katibu nan mentenan a keda 
sklabisá, asina tambe desendiente di e doñonan di katibu ketu bai ta sigui kere 
ku nan ta superior riba e desendientenan akí di katibu ku ta inferior. Punto ta 
awor kon pa bai solushoná esaki. Pasobra e situashon ta un dilema. 
Nos kier tin mas envolvimentu den gobernashon real di nos isla, pero nos no 
kier aseptá e situashon ku ta kolonisá nos ta. Lokual ta nifiká ku siendo kolo- 
nia nos mester obedesé e outoridat i mandato kompletu di e reino kolonisador 
boka ketu. 
Loke ku Abraham a deskribí bon relashoná por ehèmpel e asuntu di WolBES 
i FinBES. Nos desafio ta awor kon nos ta bai prepará pa futuro. Pasobra re- 
alidat ta ku nos ta rekonosé nos posishon den bista di Den Haag ku nos ta 


inferior. Nos ta konsiente ku nos ta kompletamente mara na e benefisionan 
finansiero ku Den Haag ta duna di kual 50% ta nos mes sèn di belasting. 


Inferior inkonsiente 
Nos sa ku hóbennan manera Sion Janga ta bon bezig pa purba moda di dre- 
cha nos posishon pa kombensí nos aseptá nos posishon di kolonia, rekonosé 
ku nos mes no ta kapas pa dirigí i kon pa yega na un akuerdo ku Den Haag pa 
nan djis aparentá un tiki mas ku rèspèt pa nos aki loke ku lo no bai sosodé den 
e situashon estatal akí. 
Bo ta hañá bo ku programanan manera esun di Norwin Willem i Burney El 
Hage, ku mas tin un karakter entretenedó ku tampoko ta entregá den mi opin- 
ion masha sino ku ta trata na konvensé e pueblo ku realmente nos ta inferior 
inkonsientemente kisas. Tur esakinan ta realidat, pero mester lanta lidernan 
dispuesto pa keda papia konstantemente di e tópiko akí. 
Konseho Insular mester debatí mas riba e tópiko akí. Pasobra te ku awor aki ta 
polítikonan ku ta deseá di keda di trein mihó pa fushoná den e sistema kolonial 
akí nos tin na Boneiru. Esei ta e aspirashon primordial. No tin polítikonan ku 
vishon unda nos kier ta aki 50 aña i mi ta basa mi opinion riba echonan ku mi 
ta opservá. 
Sin duda mi mester rekonosé Abraham su konosementu di e materia un biá 
mas. Pero konosementu pa apuntá e esensia di e problema no ta sufisiente 
bo mester tin e poder pa kambia esei tambe. I ku poder mi ke men, henter un 
gobièrnu i tur habitante mester siña balorá nan mes, kere den nan mes i eduká 
nan mes di tal manera ku nan por ta kapas pa atministrá nos bienesnan di tal 
forma pa progreso sigui. I loke ta mas importante, gana rèspèt i rekonosemen- 
tu di Den Haag di ta un isla kapas pa asumí responsabilidat kompletamente pa 
dirigí su mes. Nos ta kere esaki? 


Realisashon di realidat 
Pa: Noel Janga 


Robert Swinkels: 
“Deklarashon straño di parti di Mariadal” 


KRALENDIJK – Pa 
siudadano Robert Swinkels 
ta difísil pa komprondé 
deklarashonnan ku dòkter- 
nan Frans i Schwengle a 


hasi resientemente durante 
un konferensia di prensa 
tokante remedi ku pashènt- 
nan no ta bai buska na bo- 
tika. Den deklarashon na 


BONERIANO e ta ekspresá 
su strañesa. 
Robert Swinkels: “Mi ta 
riska puntra ta kon ta po- 
ssibel ku tantu dòkter Frans 


komo dòkter Schwengle 
por bisa na un rueda di 
prensa ku hopi pashènt no 
ta bai buska nan remedi? 
Asta mi ta puntra mi mes 
di ki periodo nan ta papia? 
Loke nos tur ku ta bai bus- 
ka remedi kada luna sa ta 
ku dòkter di kas ta sea duna 
bo un resèpt òf ta mand’é 
Fundashon Mariadal dirèkt. 
Si bo no bai buska e resèpt, 
bai kuné botika òf presentá 
ku bo sédula, niun hende 
lo prepará e remedinan pa 
bo. Pues kon por ta ku tantu 
Frans komo Schwengle ta 
hasi e deklarashon straño 
ku nan a hasi?” 
Di akuerdo ku Swinkels, 
e dos personanan aki no sa 
bai botika pa wak kuantu 
hende mester sinta warda 
oranan largu promé ku nan 
yega na turno pa nan en- 
tregá nan resèpt òf wak si 
nan resèpt t’ei si òf nò pa 
haña remedi? 
“Mi ta kere ku ta na su 
lugá pa dos persona asina 
klave paga mas tinu kiko 
nan tin na informashon, di 
ki tempu e ta data, promé 
ku us’é. Mi ta kere ku ta 


bira tempu pa pone mas a- 
tenshon na otro kos, mane- 
ra trabou ku spesialistanan 
ta brinda aki ku ta laga hopi 
di deseá. Tin asina tantu 
malkontentu riba funshona- 
mentu di algun spesialista 
ku nos ta bolbe puntra kiko 
ta hasi ku esaki? Entrega di 
keho ta funshona? Nos no ta 
ripará nada komo pashènt.” 
Swinkels ta konkluí: “Mi 
ta komprondé kuantu sèn 
ta bai pèrdí ora preskribí 
remedi den forma foral di 
purba. Den forma di prueba 
ta duna remedi pa wak si e 
ta funshoná. Hopi biaha ta 
pa un òf dos luna. 
Despues di dos siman 
ta kambi’é pa otro. No por 
hasi nada mas ku esun ku 
a duna kaba ku ta tir’é afó 
i duna nobo. Esaki mi ta 
yama tira sèn afó. Mester 
bira mas estrikto pa spar 
sèn, na lugá di bisa ku no ta 
bin buska remedi. Kòrda ku 
mi no ta mustra dede, sino 
simplemente ta keda sor- 
prendí pa reakshon di hen- 
denan bon studia ku mester 
prepará mihó pa un rueda di 
prensa.” 

KRALENDIJK- Magic 
Sound, ‘The Best In Town’, 
ta kla pa djasabra awor, e 
fiesta grandi na Arawak. 
Djasabra 8 di yüli, Xemio, 
Minka i algun integrante 
mas di e banda, tabata pre- 
sente na Zen’s Bar Restau- 


rant i a lòs algun di e piesa- 
nan ku por skucha djasabra 
awor. Djis nan a duna un 
ñapa. A rifa algun T-shirt na 
e okashon, loke esnan pre- 
sente a keda kontentu. Di 
e manera aki nan a kalentá 
e fanátikonan kiko nan por 


spera wikènt binidero. Ko- 
mentario di fanátikonan ta 
indiká ku e fiesta ta bai ta 
grandi, mirando e interes 
ku tin pa skucha i balia kan- 
tikanan ku a zona hopi na 
komienso di 1990 bai ariba. 


Magic Sound kla pa djasabra awor 

Bario Festival eksitoso 


Djasabra 8 di yüli, a tuma lugá otro Bario festival na Parke Lalan 
Baldomero Leandro Clarinda organisá pa SBT New Angels i Tourism 
Corporation Bonaire (TCB). E Parke tabata yen di hende pa gosa di e 
ambiente. Durante e anochi nan a duna rekonosementu na un kantidat 
di persona. 

K R A L E N D I J K — 
Ayera a tuma luga e di dos 
wikènt di pikimentu di 
shushi na kaminda di bai 
Sorobon. Esaki ta un grupo 


di persona ku a yega na 
e idea pa piki shushi na e 
área, ku hendenan ta reuní 
den wikènt. Siman pasá ya 
a piki 25 saku di shushi i e 


Piki shushi Kaminda Sorobon 


siman aki atrobe algu mas 
ku 20 saku di shushi for 
di e sitio. Ta notabel hopi 
bòter, pero tambe wipes i 
bleki di Shark òf Redbull, 
Monster Energie drink na 
e área. Esei ta duna un bi- 
sta, ku no solamente esnan 
ku ta bai kore motosaikel òf 
outo den fin di siman, ta tira 
shushi den e área. Tambe 
tin otro aktividat ku ta tuma 
lugá despues ku solo baha. 
Ainda tin algun shushi a 
keda i ta importante si orga- 
nisá pa piki shushi un biaha 
mas, mas hende presentá ta 
yuda piki mayoria kos ku ta 
benta na e sitio rápido. 

Promé neishi turtuga 
na Playa Chikí 


Playa Chikí ta un di e bichnan den Parke Nashonal 
Washington-Slagbaai. E bich akí ta un sitio impor- 
tante pa turtuga blanku subi traha neishi. Mayoria 
turtuga blanku ku ta traha neishi na Boneiru, ta usa 
Playa Chikí. Pues manera antisipá, e neishi parse ta e 
promé di un turtuga blanku pa e temporada akí. The 
Laughing Seahorse a adoptá e neishi, pa kua Sea Tur- 
tle Conservation Bonaire ta hopi agradesidu. 


KRALENDIJK- 
Un 
grupo di persona durante un 
festin na kas di famia den 
Rincon, nan ta yama nan 
mes Grupo Bou di Piedra. 
Nan tabata gosa di músika 


di Kunuku Boys i un re- 
portero di BONERIANO, a 
saka nan potrèt. 
Nan tabata den tremen- 
do harmonia, loke a hala 
atenshon di otronan na e 


Grupo bou di piedra 


aktividat. Semper nan tin 
nan manera pa gosa, huntu 
ku otronan. Ta nan mes por 
konta unda i dikon nan ta 
yama, Grupo Bou di Piedra. 


‘Living’ awe na Filmhuis 
KRALENDIJK 
– 
Awe djaluna na Filmhuis 
ta presentá e pelíkula 
‘Living’. Ta un drama ku 
aktuashon di entre otro 
Bill Nighy, Aimee Lou 
Wood, Tom Burke, Alex 
Sharpe i Adrian Rawlins. 
Pelíkula ta kuminsá pa 


mitar di ocho, pero for di 
6'or por disfrutá di un sena 
dje kushina di Red Palm 
Village, na unda Filmhuis 
ta situá, pa preis spesial di 
$ 17,50. Preis di entrada 
pa pelíkula so ta $ 6,50. 
Kontenido di ‘Living’: 
Meimei di e rekonstruk- 
shon di pais despues di 
Segundo Guera Mundial 
Williams ta ámtenar. Di- 
ripiente ta konstatá un en- 
fermedat inkurabel serka 
dje, loke e ta skonde pa 
su yu hòmber. I e no ta 
aparesé mas tampoko na 
trabou. Su anterior kolega 
Margaret ta logra hañ’é i 
esaki ta duna tòg konteni- 
do i nifikashon na su bida, 
despues di kua Williams 
ta bai dediká su mes na un 
proyekto di konstrukshon. 

Awèl sí. Ya asina nan 
gobièrnunan no ta kai. 
Bon mirá mester duna 
gobernantenan un ga- 
roti. 


DEN PASONAN DI BÒI 


Tin un man yen di hende 
ku sa hopi kos di mi. Tin 
un grupo mas grandi ku sa 
basta kos di mi. I tin hende 
ku sa tiki di mi. Finalmente 
tin e grupo ku sa kasi tur 
kos di mi. E promé grupo 
ta konsistí di masoménos 
10 persona. Esun último 
aki masoménos 5 hende. E 
di dos grupo ta lesadónan 
di BONERIANO, anterior- 
mente EXTRA. Òf ku sa 
skucha BEKU den pasado. 


*** 
Laga 
nos 
tuma 
komo 
ehèmpel Mostaman, e ‘fa- 
moso’ rapper yu di Kòrsou, 
awor bibá na Cartagena, 
Colombia. Ken por kere ku 
mi ta un tiki fanátiko di Mo- 
staman? Esaki ta bini dor di 
mi yu Danielson – Danny. 
El a siña mi konosé ken ta 
Mostaman, anke ku ni ami, 
ni é, nunka a topa ku Mo- 
sta. Ta komo nos a pasa 
hopi tempu huntu m’a bin 
haña sa ken ta Mostaman. 
Nos a pasa hopi ora huntu 
ku otro. Entre otro koriendo 
distansianan largu den outo 
na Merka. Pa mata ora nos 
mester a buska algu pa 
hasi. Danielson a disidí di 


revelá na mi, ku sierto bèrg- 
wensa, su muzik i artista fa- 
borito. Un kantante, rapper, 
ku nunka anterior mi a yega 
di tende di dje. 


*** 
Mi tabata sa ku Danielson 
aki sa rèp (‘rap’) i asta e 
tin grabashon riba su nòm- 
ber huntu ku su amigunan. 
Pero nunka mi tabata sa ku 
e ta fanátiko di Mostaman. 
El a drai algun di e rapnan 
di Mostaman pa mi tende. 
El a skohe esnan mas nè- 
chi, esnan di último tempu, 
pasobra e promé rapnan di 
Mostaman aki sigur no ta 
masha ehemplar. Un desas- 
ter! Basta palabra malu ta 
skeiru den e promé rapnan 
di Mostaman. Abominabel! 


*** 
Pero bisa su bon i bisa su 
malu di kontenido di su rap- 
nan, e hòmber aki ta rap 
bon. E ta kapta bon aten- 
shon. Pokopoko m'a bin siña 
i haña sa ken ta Mostaman, 
kende su nòmber real ta Al- 
dito Jacobs. E ta un yu di 
Kòrsou bibá mas ku 15 aña 
kaba na e siudat Cartagena, 
Colombia. Promé ku esei el 


a biba tambe na Hulanda. 
Mostaman, nasé i lantá den 
e bario Marchena na Kòr- 
sou, den su rapnan ta relatá 
su mes bida, tantu kos malu 
komo bon. 


*** 
Den un di nan e ta konta di 
su bida di gèto: "Sorry esaki 
ta mi Ghetto Story. E ta kruel 
mi no ta wòri. Tata a basilá 
ku mama, pèrdè for di mapa. 
Nunka e no a duna mi nada. 
Yunan a nase i el a plama. 
P'esei tata, awor bo mester 
skucha mi bos. Bo sa bon 
bon, nunka bo a yuda nos. 
Mi mama, muhé stimá, ku a 
duna nos tur kos. Siña nos 
over di Dios.....". Asina Mo- 
staman ta sigui relatá su 
bida den e rap aki i tambe e 
kantidat grandi di otro rap ku 
bo por haña riba Youtube. 


*** 
Mostaman a kanta i konta 
di pobresa ku el a pasa den 
komo 
mucha: 
"Frishidèr 
manera laman. Awa so den 
e chuba ei ruman. Den gèto 
no tin pan. Si tin pan mes, 
no tin keshi. Si tin cornflakes 
mes, no tin lechi." Si bo sku- 
cha e rapnan di Mostaman 


bon bo ta bin haña sa tur su 
buèltanan di bida, ku sigur 
no semper tabata bon. E 
rapnan konteniendo palabra 
malu ta pone kualké pastor 
haña ataka di kurason, di 
kabes, di man, di barika... di 
tur kos. 


*** 
Pero bo ta ripará sí ku su 
rapnan ta kambia atraves 


E rúbrika aki no ta kos di tur dia den BONERIANO. Ta ora mi tin tempu, gana i 
tópiko pa skirbi ariba e ta sali. E tres elementonan aki ta hunga un ròl den sali- 
mentu di e rúbrika aki. E ta mas tantu un kos pa tene mi okupá, pa no lubidá e 
arte di skirbimentu. Tene tambe e dedenan fleksibel. Tene e tinu bei, purba pa no 
kai den ripitishon. 


di añanan i Mostaman ta 
rap último tempu tambe 
tokante Yehova. Pues tin 
speransa pa Mostaman 
tambe. Siendo bibá na Co- 
lombia Mostaman ta sigui 
produsí. Te asta el a subi 
tereno internashonal ma- 
soménos dos siman pasá 
huntu ku un otro artista di 
rap. 
*** 

STATIA/SABA/ST. MAARTEN 


Kasi shete aña despues di orkan Irma 
Banko Mundial ta bolbe habri ofisina 


PHILIPSBURG – Den 
presensia di Sekretario di 
Estado di Relashon di Re- 
ino, Alexandra van Huffe- 
len, despues di kasi shete 
aña despues di orkan Irma, 
a bolbe habri e ofisina di 
Banko Mundial, for di unda 
ta guia e rekuperashon. 


Dia 6 di sèptèmber 2017 
orkan Irma a pasa riba Sint 
Maarten. Un total di 91 por- 
shento di e konstrukshon, 
den sierto kasonan ireku- 
perabel, a sufri daño. Hu- 
landa a duna 550 mion euro 
pa e rekonstrukshon, di kua 
470 mion a keda depositá 


riba un kuenta manehá pa 
Banko Mundial. 
Sí a dura mas ku seis aña 
promé ku Banko Mundial 
a tuma su propio ofisina 
den uso, ta ilustrativo pa e 
tardansa den e rekonstruk- 
shon. Ta spera ku na fin di 
2028 lo sera e kuenta. 


Treinen sosten inteligente 
personal Kuerpo Polisial 


PHILIPSBURG – Tin 
di maneho di Kuerpo Poli- 
sial Sint Maarten (KPSM) 
ta ekstendé pabien na tur 
e partisipantenan di Sint 
Maarten i otro islanan Kari- 
be Hulandes, ku a partisipá 
i kompletá eksitosamente e 
treinen sosten di inteligen- 
sia, na Warda di Polis na 
Philipsburg. 
E programa di treinen 
akí, destiná pa mehorá e 
sosten di inteligensia den- 
tro di mantenshon di lei, a 


proveé e partisipantenan 
ku konosementu balioso i 
abilidatnan pa estrechá nan 
abilidatnan den tereno. 
KPSM ta gradisí tur 
partisipante pa nan dedi- 
kashon, 
perseveransia 
i 
kompromiso pa desaroyo 
profeshonal. Kompletá e 
treinen riguroso akí eksi- 
tosamente, ta un tèstamènt 
di trabou duru i determi- 
nashon di tur e partisipan- 
tenan. 


Saba a firma agènda di 
enseñansa ku Hulanda 


THE 
BOTTOM 
-- 
Djamars 5 di yüli Saba, 
Boneiru i Hulanda, a firma 
e agènda enseñansa ku tin 
komo meta mehorá kalidat 
di enseñansa riba e isla- 
nan. Minister Dijkgraaf 
a mustra konfiansa den e 
temanan importante den e 
agènda i a enfatisá e im- 
portansia di kolaborashon. 


Diputado Jolinda Craane 
di Boneiru i Diputado Evi- 
ton Heyliger di Saba, a en- 
fatisá riba e relashon di tra- 
bou kontinuo, e nesesidat 
di enseñansa multilingwe i 
mehorashon di edifisionan 
di skol. Ta bai implemen- 
tá e agènda di enseñansa 
ku a kaba di firma den aña 
eskolar nobo. 


Den un programa di entrenamentu eksitoso 
Sint Maarten ta sertifiká 11 guia di piská 


PHILIPSBURG – Un 
esfuerso di kolaborashon 
entre Nature Foundation, 
BirdsCaribbean i Resourc- 
es for Community Resil- 
ience (R4CR), a resultá den 


e sertifikashon eksitoso di 
11 partisipante komo guia 
di piská. 
E programa di entre- 
namentu di sinku dia, dirigí 
pa naturalista Binkie van 


Es, a kubri téknikanan di 
opservashon di piská, uso 
di aparato i abilidatnan pa 
identifiká. E guianan nobo 
sertifiká awor ta ofresé 
ròndunan informativo i pre- 
sentashon na studiantenan, 
habitantenan lokal i amante 
di piská. 
E inisiativa akí tin komo 
meta 
promové 
konser- 
vashon di piská i resaltá 
e diversidat di espesien- 
an di piská ku tin na Sint 
Maarten, atrayendo bishi- 
tante for di henter mundu. 


16 
Djaluna 10 yüli 2023 


ARUBA 
HULANDA 


TERSCHELLING 
– 
Ministerio Públiko ta bai 
persiguí dos hòmber pa nan 
embolbimentu di e aksiden- 
te di boto mortal riba Wad- 
denzee aña pasá. 
Ta trata di e kapitannan 
di e fèri i taksi di awa ku a 
dal kontra otro. Tres hòm- 
ber i un mucha di 12 aña 
a pèrdè nan bida durante 
e aksidente. Nunka mas a 
haña e kurpa di e mucha. 
Kuater hende, bou di kua e 
kapitan di e taksi di awa, a 
resultá heridá. 
Djis despues di e choke 


den oranan tempran di 
mainta di 21 di òktober, e 
dos kapitannan tabatin kon- 
takto kòrtiku ku otro tokan- 
te kon nan ta bai pasa otro. 
Segun Ministerio Públiko, 
e komunikashon tabata in- 
sufisiente i no a hasi afsprak 
kla. Banda di esei e kapitan 
di e taksi di awa a hasi un 
moveshon insigur, dor di 
kua e fèri i e taksi di awa no 
por a desvia pa otro. E taksi 
di laman a parti na dos. Ta 
bai persiguí e kapitannan 
pa morto dor di kulpa i le- 
shon korporal pisá. 


Banda di esei Ministe- 
rio Públiko ta persiguí e 
hòmbernan pa kulpa dor 


di a laga un otro boto senk, 
ku peliger di bida òf morto 
komo konsekuensia. 


Ainda no ta konosí ki 
dia ta trata e kaso kontra e 
dos kapitannan. 
Ministerio Públiko ta persiguí kapitan 


Kantidat skol hopi suak a subi 
den un aña 
HULANDA – E kantidat 
di skol básiko ku e stèmpel 
‘hopi suak’, e aña ku a pasa 
a oumentá enorme. Verano 
pasá Inspekshon di Ense- 
ñansa a konta 13, awor tin 
39. Esaki segun un inven- 
tarisashon di Trouw. 
Por deklará e oumento 
pa gran parti dor ku e in- 
spekshon a hasi mas bishita 
na e skolnan, asina direktor 


di supervishon, Ria West- 
endorp, ta bisa. “E aña ku 
a pasa nos a bai wak mas 
tantu, ku esaki nos a mira 
tambe mas.” Anteriormente 
anualmente tabata bishitá 
un shen skol asina, di e total 
di 6545 skol na Hulanda. E 
aña akí e konteo ta na un 
250 asina. 
‘Hopi suak’ ta e huisio 
mas abou ku un skol por 


haña, mas abou ainda pues 
ku ‘insufisiente’. Ta duna 
esaki sí e kalidat realmente 
ta keda tras serka loke e 
alumnonan ta gana,’ segun 
Westendorp. E ora ei por 
ta trata di situashonnan in- 
sigur sosial, manera pèst- 
mentu, pero tambe di situ- 
ashonnan di guia di skol 
ku no ta atendé e adelanto 
i nesesidatnan di e alum- 
nonan bon. 
Westendorp ta splika e 
aña ku a pasa a bai kontrolá 
mas biá, pasobra for di in- 
vestigashon a sali na kla ku 
muchanan ta skor malu riba 
abilidatnan básiko manera 
idioma, matemátika i siu- 
dadania. I nos no a kai ari- 
ba presis dor di kua esaki ta 
bin. 


Korte ta sentensiá 
Krempmentu Schiphol tòg por sigui 


SCHIPHOL – E kremp- 
mentu di Schiphol na 460 
mil moveshon di avion pa 
aña, tòg por sigui. Korte di 
Amsterdam den apelashon 
a sentensiá na fabor di Es- 
tado. Esaki tabata den sala 
di Korte kontra di kompa- 
nianan di aviashon ku ke a 
evitá e krempmentu. 
Na aprel Hues a senten- 
siá ainda ku e krempmentu 


no por a sigui, pasobra e 
gabinete no a kana e pa- 
sonan korekto. Minister 
Harbers di infrastruktura i 
maneho di awa, a bai den 
apelashon pasobra e vere- 
dikto, segun e minister, no 
tabata na interes di habitan- 
tenan di Schiphol. Awor ku 
el a haña rason, e sentensia 
anterior di Hues ta for di 
mesa. 


Awor anualmente ainda 
500 mil buelo por baha i 
sali for di Schiphol pa aña. 
Gabinete ke hala esaki bèk 
na 460 mil pa aña pa evitá 
molèster di zonido pa e ha- 
bitantenan. Pa añanan largu 
a violá normanan di zonido, 
pero a tolerá esaki un tem- 
pu. Aña pasá kompanianan 
di aviashon a bisa ku nan ke 
stòp ku toleransia i sí aktua 


kontra e normanan di zoni- 
do eksistente, ainda ta keda 
espasio pa 460 mil buelo pa 
aña. 


Interupshon di koriente grandi 
na hospital 
EINDHOVEN -- Ca- 
tharina 
Ziekenhuis 
na 
Eindhoven tin problema ku 
un interupshon di koriente 
grandi. Durante trabounan 
di kobamentu a afektá un 
kabel, un bosero a bisa 
Omroep Brabant. Banda di 
mèrdia a sera e seshon di 
ayudo di emergensia. 
Dor di e interupshon un 
parti di e netwerk a kai afó. 
Desde oranan di mèrdia a 
bolbe start e netwerk, esei 
a bai paso a paso. 
E hospital ta spera ai- 
nda di ta henter mèrdia a- 


tendiendo pa solushoná e 
problema. 
Danki na e sumini- 
strashon di urgensia por 
a sigui ku kuido agudo 
riba e seshon di kuido in- 
tensivo. Pashèntnan ku ya 
tabata drumi den hospital, 
por a keda. 
Promé yudansa tambe 
a keda aksesibel. “Pero 
sí nos a informá hospital- 
nan den besindario, pa si 
akaso nos mester manda 
pashènt na hospitalnan 
den region,” segun e bo- 
sero. 

Segun frakshon di MAN 
Mester sòru pa diálogo i trankilidat 


W I L L E M S TA D - - 
Frakshon di MAN a tuma 
nota di e último desar- 
oyonan rondó di Curaçao 
Medical Center,CMC i ta di 
opinion ku esakinan no ta 
na fabor di e kalidat di kui- 
do ku pueblo mester risibí. 
Pa Frakshon di MAN 
sano huisio mester prevale- 
sé di forma ku por yega na 
un solushon pa e situashon 
aktual. No por ta asina ku 
tur dia di nobo pais ta lanta 
ku un problema mas ku tin 
di haber ku CMC.CMC ta 
hospital nashonal di Kor- 
sou. Esaki ta nifiká ku 
kada un mester aportá ku su 
granito. 


Komishon 
“Sanering 
CMC entiteiten” na òktober 
2022 a anunsiá ku mester 
atendé i solushoná e parti 
finansiero di CMC. 
Giselle 
Mc 
William 
di Frakshon di MAN na 
diferente okashon a hasi 
petishon pa kuminsá kon- 
sientisá pueblo pa kuida su 
salú i prevení malesa. “Nos 
mester hasi nos máksimo 
esfuerso pa mitigá e kanti- 
dat di pashèntnan ku mes- 
ter akudí pa kuido médiko 
na CMC. Segun sifranan 
e kantidat di pashènt a ou- 
mentá anualmente ku 10%, 
miéntras ku e sèn ku tin pa 
manehá CMC no ta sufisi- 


ente,” e parlamentario ta 
splika. 
E liña di kuido (ander- 
half lijnzorg) mester re- 
enforsá dòkternan di kas i 
asina evitá ku ta manda e 
pàshentnan pa spesialistan- 
an. Esaki ta un di e moti- 
bunan ku tin lista di espera 
largu. 


Gobièrnu mester kon- 
tinuá ku e plan pa laga 
kuido médiko ta mas serka 
di e pueblo ku sentronan 
multidisiplinario den área 
di Banda Bou i Banda Riba. 
E tenshon ku tin entre 
spesialistanan, gerensia di 
CMC i minister Javier Sil- 
vania no ta na interes di 
pais. No por ta asina ku ta 
invitá spesialistanan pa sin- 
ta na mesa i di otro banda 
minister Silvania ta menasá 
di publiká e rapòrt interno 
di sala di operashon. 
Si akaso e rapòrt tin 
konsekuensia, mester laga 
esaki pa inspektor di salub- 
ridat atendé den kuadro di 


lei i trankilidat. 
Finalisando frakshon di 
MAN ke enfatisá ku kuido 
no ta konsistí di unika- 
mente spesialistanan, pero 
tambe di e enfermero, en- 
fermera i asistente di sala di 
operashon ku pa diferente 
motibu ta skohe pa bai biba 
Hulanda na gran eskala 
manera den añanan 90. 
Frakshon di MAN ta 
urgí gobièrnu pa atendé e 
situashon di un manera in- 
tegral i ku rèspèt pa asina 
por garantisá trankilidat di 
pueblo i tur envolví. 


Min.enkargá ku medio ambiente tambe tabata presente 
Min Pres a sinta ku skolnan di buseo 


WILLEMSTAD - Pro- 
mé Minister sr. Gilmar 
Pisas i alabes Minister en- 
kargá ku Medio Ambiente 
i Naturalesa a sinta ku un 
grupo organisá di skolnan 
di sambuyadó i otro rep- 
resentantenan di gruponan 
ku ta organisá deporte di 
awa den awanan teritorial 
i tambe representashon di 
empresanan lokal den e in- 
dustria di turismo. Esaki a 
tuma lugá riba 6 yüli. 
E enkuentro a bai den un 
esfera positivo kaminda tur 
hende presente por a duna 


nan aporte i ideanan na e 
plan. 
Tambe a palabrá kon 
lo sigui komuniká i traha 
huntu riba un proyekto ku 
tin komo e meta prinsipal 
reskatá i protehá naturalesa 
bou di awa i playanan. 
E konsepto di lei ta den 
fase kaminda e grupo por 
duna su aporte i sigui in- 
terkambiá di idea tokante 
esaki.Tambe lo sinta den 
futuro ku mas grupo i mas 
ministerio te ora yega na un 
lei ku tur hende ta riba me- 
sun liña. 


E proyekto mester avan- 
sá mas rápido, mirando ku 
tin informashon ku natu- 
ralesa bou di awa ta kon- 
frontando retonan ku kada 
dia ta birando mas grandi. 
A palabrá ku e gruponan 
ku nan ta entregá nan ide- 
anan pa asina kana yega na 
un dokumento ku por sigui 
su kaminda. 
Finalmente Promé Min- 
ister sr. Pisas i alabes Min- 
ister enkargá ku Medio 
Ambiente i Naturalesa a 
palabrá kon lo sigui pa di- 
lanti. 


WILLEMSTAD--Den 
oranan anochi riba djabièr- 
nè 7 di yüli 2023, un dama 
a hasi denunsia na warda 
di polis di Montaña di un 
kaso di maltrato den kua un 
e tabata enbolbí. Tabata den 
e área di Weto, el a kaba 
di baha for di bùs na un 
parada di bùs, un hòmber 
ku ta konosí pa su persona 
a aserk’é. Den pasado nan 
dos tabatin diferensia di 
opinion 
E hòmber a maltratá e 
dama ku algun moketa i ora 


ku e dama a kai, el a sigui 
maltrat’é. 
Unidat di warda di Mon- 
taña a bai despues den Kaya 
Handel i a topa ku e hòm- 
ber sospechoso G.G. di 30 
aña di edat nasé na Kòrsou. 
A detené alrededor di 
20.00’or pa e kaso di mal- 
trato ariba menshoná i pre- 
sentá e sospechoso dilanti 
di un fiskal ouksiliar ku a 
ordená su enkarselamentu 
pendiente di mas investi- 
gashon. 


Detenshon relashoná 
ku maltrato 


W I L L E M S TA D - - 
Djasabra 8 di yüli sentral 
di polis a dirigí un unidat 
pa un adrès na Esperan- 
zaweg, pa un problema 
relashonal. Na yegada di 
e unidat, e dama a konta 
polis ku algun ratu promé 
e tabatin un diskushon ku 
su partner i e partner a bira 
agresivo, kibra vários kos 
den kas i morde e dama. 
E hòmber ku tambe 
tabata na e sitio, a atmití 
loke ku e dama a konta i 


Pareha detené pa maltrato 
i destrukshon 


deklará alabes ku e dama 
tambe a mord’é na su dede. 
Polis a detené tantu e 
hòmber P.J.E. di 34 aña di 
edat pa maltrato i destruk- 
shon komo e dama D.F. di 
31 aña di edat, pa maltra- 
to. Ámbos sospechoso ta 
nasé na Haiti. A presentá 
e duo dilanti di un fiskal 
ouksiliar, ku despues di 
interogashon a ordená en- 
karselamentu di e hòmber, 
miéntras a laga e dama den 
libertat. 

ORANJESTAD 
-- 
Sandjay Maduro di 33 aña 
ta nomber di e “burdugu” 
cu diahuebs a maltrata no 
solamente mama di su yi- 
unan, pero tambe a maltrata 
e dos pober criaturanan, 
uno di apenas 8 luna y e 
otro tambe apenas di dos 
aña di edad. Tin duda gran- 
di si e tipo aki, a maltrata 
e muchanan pa motibo cu 
nan lo ta malcria ya cu kico 
dos mucha di apenas 2 aña 
y otro di ocho luna lo por 
haci pa pone cu nan tata ta 
maltrata nan di un forma, 
cu nan mester a wordo hiba 


hospital caminda tur cos a 
keda interna pa mas trata- 
mento medico. 
Mama di e criaturanan 
tambe a wordo maltrata 
y tambe a wordo hiba dr 
Horacio Oduber Hospitaal 
pa ricibi tratamento pero 
e no mester a keda interna 
pero e dos criaturanan sin a 
keda interna pa observacion 
y ta di spera cu e muchanan 
aki no a sufri fractura serio 
na nan curpa. 
Un baby di ocho luna ai- 
nda ta hopi fragil, e no tin 
wesonan fuerte pa wanta 
un of otro golpi, pero loke e 


tata aki a haci, por ser con- 
sidera un acto di intento di 
asesinato. 
Loke ta ainda mas serio 
cu Sandjay a dicidi di ban- 
dona e cas na Pos Chikito 
caminda e maltrato a tuma 
luga y caminda awor ta sali 
na cla cu no ta prome bes 
cu ta bati hende muhe y 
cu el a haci esaki caba den 
pasado. Sandjay a bandona 
e sitio, a sconde pa casi 24 
ora pa polis y autoridadnan 
y aki tin cu señala tambe cu 
tin ciudadanonan cu tambe 
a participa den e buskeda 
aki, buscando paradero di 
e abusado aki pero final- 
mente polisnan a bin detene 
na un cas na Bringamosa. 
E caso a lanta un susto 
formal den comunidad y 
hopi ta esunnan cu a cor- 
da e caso di dos ruman na 
2017, esta e rumannan Eu- 
gene Frans di 3 aña y Ris- 
handroh Anastacia di 5 aña, 
kendenan a wordo maltrata 
pa nan padrastro di tal for- 
ma, te cu nan a fayece. 


Inicialmente Rishandroh 
a ser hiba hospital pa su pa- 
drastro y su mama caminda 
a constata cu e criatura di 5 
aña su curpa tabata yen di 
marca y lesionnan di mal- 
trato y dos dia despues el 
a fayece. Ora investigacion 
a inicia a bin descubri cu 
no sa paradero di e ruman 
chikito di tres aña, esta Eu- 
gene Frans y despues di a 
nenga di sa paradero di e 


criatura, e padrastro a hiba 
polisnan pa e sitio caminda 
nan a dera e pober mucha. 
Un caso cu a conmove 
henter comunidad y cu pa 
hopi aña a sigui papia di e 
caso macabro aki y awor un 
biaha mas ta surgi otro situ- 
acion similar caminda cu 
tabata falta masha poco pa 
e dos rumannan aki, wordo 
mata pa nan tata Sandjay 
Maduro di 33 aña. 


Polis a detene tata burdugu cu a maltrata su baby 
di 8 luna 


ORANJESTAD -- Un 
peticion di abogado di e 
oficial di Polis Roberto Vos 
pa termina su detencion, a 
keda nenga pa Hues dia- 


huebs ultimo ya cu segun 
Ministerio Publico, ainda e 
investigacion lo ta den un 
fase hopi delicado y kier 
evita cualkier situacion cu 


por influencia e proceso 
aki. 
Diahuebs Corte a trata 
e caso contra e agente Vos 
den Pro Forma caminda a 


Oficial di Polis Vos tin cu keda den prizon 


ORANJESTAD -- Jhon 
Tromp ta un musico cu a 
nace na Colombia, pero 
bibando pa mas di 20 aña na 
Aruba y diabierna e mester 
a presenta dilanti di Hues di 
Corte den Prome Instancia 
cu algun acusacion hopi se- 
rio contra di su persona. E 
caso sinembargo a wordo 
trata den Pro Forma ca- 
minda informacion ta ser 
intercambia y ta mustra con 
e investigacion ta bayendo 
pa mira ki decision Hues 
por tuma na e momento ey. 
Notabel ta e hecho cu 
ultimo dos dianan prome 


nenga e peticion di aboga- 
donan y na mes momento a 
stipula cu Vos lo tin cu pre- 
senta un biaha mas dia 21 
di September venidero pa 
otro caso ‘Pro Forma’ y na 
mes momento pa un ‘Re- 
gie Zitting’ prome cu de- 
termina un fecha cu e caso 
lo wordo trata den Corte di 
Prome Instancia. 
Ta resalta un biaha mas 
den e caso contra di e ofi- 
cial di polis aki, cu Mi- 
nisterio Publico no kier 
divulga algo concreto riba 
e acusacionnan di cual sr 
Vos, ta wordo sospecha di 
lo a comete cierto viola- 
cionnan cu ta en pugna cu 
su funcion. 
Tin indicacion cu tambe 
e lo ta ser sospecha di lo 
ta envolvi di pasamento 
di informacion cu repre- 
sentantenan di medionan 
di comunicacion pero si ta 
un hecho cu ainda e parti di 


investigacion ta relaciona 
cu scuchamento di gra- 
bacion- y mandamento di 
mensahenan riba celular. E 
decision di Corte diahuebs 
ultimo ta pone cu Roberto 
Vos na momento cu e pre- 
senta atrobe pa tratamento 
di su caso Pro Forma y 
pa un Regie Zitting, e lo a 
cumpli seis luna den pri- 
zon sperando riba su caso 
bin dilanti of si Ministe- 
rio Publico lo tin suficiente 
prueba concreto cu e lo a 
comete un of otro delito. 
Desde dialuna venidero 
Corte y Ministerio Publico 
ta cu reces te cu dia 18 di 
Augustus y durante di e 
periodo aki e investigacion 
contra di agente Vos tambe 
lo ta stagna loke ta indica 
cu pa un luna y algun dia 
adicional e lo tin cu keda 
den aresto preventivo sin 
cu tin actividad den su in- 
vestigacion. 


cu reces drenta, Corte den 
Prome Instancia mester a 
trata varios caso Pro For- 
ma pa asina cumpli cu ley 
y reglanan existente y e 
caso contra di Jhon Tromp 
ta un di nan. Notabel di e 
caso aki, ta e hecho cu no 
ta trata di un of mas inci- 
dente cu a sosode e aña aki 
of recientemente pero ta un 
caso di abuso sexual cu dos 
menor di edad, cu a tuma 
luga na 2003, pues practi- 
camente 20 aña pasa. 
No a bay den detaye riba 
e caso mes, pero si ta un 
hecho cu Tromp a wordo 


acusa di violacion sexual, 
di abuso sexual, di actonan 
di inmoralidad y tambe 
cu el a viola integridad di 
menornan di edad caminda 
tin dos victima den e caso 
aki, ambos mucha homber. 
E investigacion a keda 
cla pero e proces-verbaal 
a keda cla algun dia atras 
loke no a duna espacio pa 
e caso wordo presenta na 
Corte di Prome Instancia pa 
su tratamento pero si a keda 
dicidi pa Hues cu a trata di 
caso Pro Forma ayera, cu e 
caso lo wordo trata na luna 
di October proximo. 


Musico abusado tin cu warda te October 
den prizon 

KRALENDIJK--E 
skema pa torneo pa Kopa 
Dia di Boneiru 3023 ta ko- 
nosí, esaki ta konosí kua 
ta e ekiponan ta opa otro, 
solamente e fechanan di e 
partidonan n ta determiná 
ainda. 
Awe nos ke dunabu tòg 
e skema di kua ta e eki- 
ponan ku ta hunga e promé 
kuater partidonan ku lo 
tuma lugá na Stadion An- 
tonio Trenidad na Rincon. 
Skema. 
SV Vespo ta sali kontra 
SV Arriba Perú. 


KRALENDIJK--Nos 
selekshon di Pony den e 
torneo di beisbòl di nos 
futuronan di U8 aya na 
Merka, a kai vensí ku skor 
pèrtá di 9-8 djasabra último 
kontra Kankakee, IL Acba 
Merka. 
Ku e resultado aki Bo- 
neiru a gana 3 partido i 
pèrdè 1 ku skor pèrtá di 9-8 
den e torneo na Merka. 
Ku esaki nos muchanan 
a klasifiká pa e siguiente 
buèlta. 
Nos muchanan a de- 
mostrá ku e selekshon di 


KRALENDIJK--E tim 
di futbòl di e peruanonan 
bibá aki na Boneiru, e tim 
Arriba Perú di FFB, djabièr- 
nè último den kontinuashon 
di e torneo pa Kopa Dia di 
Boneiru, a gana di Juventus 
ku skor di 2-0. 


KRALENDIJK--Dja- 
sabra último den oranan di 
atardi na Fèlt Elion Flores 
na Amboina, FC Champs a 
golia Arriba Perú 4-0 den 
futbòl veterano 50+. 
E golnan di e partido ta- 
bata di Jair Bernabela ku a 
hinka 1 gol, Jason Pourier i 
Duthly Domacassé a hinka 
1 gol kada unu, Roy Kort 


tambe a hinka 1 gol pa duna 
nan ekipo e viktoria. 
Riba e dia aki tambe FC 
Champs a batisá unifòrm 
nobo. 
FC Champs ta un tim di 
futbòl veterano hopi orga- 
nisá i tur siman nan ta akti- 
vo riba tereno di futbòl kasi 
tur djasabra nan tin wega- 
nan di futbòl veterano. 


Nan ta un ekipo tambe 
ku tur fin di siman ku nan 
tin wega, ta manda nan in- 
formashonnan pa prensa 
sea gana òf pèrdè. 
Nan ta informá tambe 
den nan relato di fin di si- 
man pasá, ku e tim50+ 
di FC Champa ta bai ku 
fakansi te ku den luna di 
ougùstùs. 


FC Champs 4-0 riba Arriba Perú 


SV Real Rincon ta hun- 
ga kontra SV Uruguay. 
SV Young Boys ta 
hunga kontra SV Atl. Fla- 
mingo. 
SV Vitesse ta sali kon- 
tra SV Estrellas. 
Esaki pues e skema pa 
e promé kuater partidonan 
di e kuartfinal. 
Éksito na e ekiponan 
den e promé kuater parti- 
donan di e kuart final Tor- 
neo Kopa Dia di Boneiru 
2023. Despues nos lo bini 
ku mas informashon to- 
kante esaki. 


E partido aki a tuma 
lugá den oranan di anochi 
na Stadion Antonio Treni- 
dad na Riincon. E golnan di 
e partido tabata di Lutzairo 
Merenciana ku outogol na 
di 10 minüt di e partido pa 
hasi e partido 1-0 na fabor 


nos futuronan ta den bon 
man i ku nan por, tambe ku 
tin di tene debido kuenta ku 
Boneiru den futuro ku nos 
muchanan ku ta biniendo 
ariba den e deporte di beis- 
bòl. 
Esaki tabata wega nr. 3 
di nos selekshon di Boneiru 
den e torneo. 
Mas atardi tambe Bonei- 
ru lo mester a hunga nan di 
kuater partido. 
Boneiru ta gana e di kua- 
ter partido i klasifiká pa e 
siguiente buèlta. 
Informashonnan dirèk- 


tamente fo’i Merka pa nos 
ta mustra ku Boneiru a 
gana e di kuater partido ku 
skor di 10-6 i klasifiká pa e 
siguiente buèlta. 
E di kuater partido nan 
a gana Patoka, IL. Patriots 
10-6. 
Nos muchanan ta hopi 
kontentu aya na Merka, 
meskos tambe e “coach”nan 
ku a traha i ta trahando duru 
aya na Merka pa logra es- 
akinan. 
Ayera o sea djadum- 
ingu último nos muchanan 
a blankia Japan 15-0 den e 


Djadumingu Boneiru a blankia Japan 15-0 
Boneiru a gana 3 pèrdè 1 i klasifiká den 
beisbòl na Merka 


Riba potrtètnan momen- 
tu ku FC Champa a batisá 
unifòrm, tambe e tim 50+ 
den su unifòrm nobo. 


weganan final. 
Nos muchanan tambe 
den e selekshon ta trahando 
duru i hasi nada otro di loke 
nan “coach”nan bisa nan pa 
hasi. 
Pabien 
Boneiru 
ku 
nos selekshon a pasa pa e 
siguiente buèlta di e torneo 


ku 3 partido ganá 1 pèrdí 
den e torneo. 
Ku e resultado aki Bo- 
neiru ta den e siguiente 
buèlta, e buèlta final aya na 
Merka. 
Boneiru lo mester a gana 
nan weganan di e buèlta fi- 
nal pa titulá kampion. 


di Arriba Perú. 
E di dos gol di e partido 
tabata na di 58 minüt di e 
partido, gol anotá pa Bread- 
ly Richardson. 
Ku e golnan aki Arriba 
Perú ta bai ku e viktoria di 
2-0 riba Juventus. 


Arriba Perú 2-0 riba Juventus 


Skema kuartfinal Kopa Dia di Boneiru 

Trahadónan di LVV a traha hopi duru e siman akí pa drecha dos mulina. Tambe nan a yuda nan koleganan di R&O pa krea un kaminda pa 
yega na un tereno pa kuminsá un proyekto di traha kas pagabel. 


Trahadónan di LVV drechando mulina 


